Jerónimo de Ayanz y Beaumont

Jerónimo de Ayanz y Beaumont (født 1553 i Guenduláin i Navarra, død 23. mars 1613 i Madrid) var en spansk soldat, maler, astronom, musiker og oppfinner.

Bakgrunn og virke 
Han ble født i Guendulain i Navarra. 14 år gammel ble han pasje for Filip II av Spania, og sluttet seg etterhvert til militsen. 

Han utmerket seg som ingeniør og oppfinner, 34 år gammel ble han utnevnt til bestyrer av de kongelige gruvene. Han er mest kjent for å ha oppfunnet en dampmaskin, med hensikt å drenere gruver, den fikk patent av den spanske kongen i 1606. Han forbedret vitenskapelige instrumenter, utviklet vindmøller og ovner for industriell- og hjemmebruk. Han oppfant videre en klokkelignende dykkerdrakt og tegnet en undervannsbåt. 

Han døde i Madrid i 1613.

Referanser 

Spanske malere
Spanske astronomer
Oppfinnere
Personer fra Navarra